钦定古今图书集成/理学汇编/学行典/第244卷 > 朱汀
## 钦定古今图书集成/理学汇编/学行典/第244卷 > 朱汀

按《靖江县志》：“朱汀，字文宁，鸿胪序班。为人浑厚有礼
法，每日肃衣冠，集子姓，受戒造揖，两兄始朝食，至老
不衰。兄尝中仇隙，误逮汀，汀辄任不辞。当道廉其冤，
得释。岁时存问诸亲旧，必量其所需贻之以为常。隆
庆中，岁祲，斗米千钱，汀首发粟议赈，饥民赖之。居平
谨恪无隋容，虽盛暑不辍冠服，御卑下必以礼，绝口”
不谈人过。有苍头夜盗其帑，汀觉而密扃焉。日晡出
之，曰：“饥否？第改此，不汝暴也。”其人感泣为良善。性厌
藻饰，而简雅绝胜，所至人争诵为古人。